सलमान ने फोटो शेयर कर ऐलान किया, बोले- चिल मत करो, काम करो
Kisi Ka Bhai Kisi Ki Jaan Advance Booking Tickets Latest Details - सलमान खान स्टारर फिल्म ‘किसी की भाई किसी की जान’ 21 अप्रैल को बॉक्स ऑफिस पर रिलीज होने जा रही है। इस बीच 17 अप्रैल से टिकट की एडवांस बुकिंग शुरू हो गई
सलमान खान स्टारर फिल्म ‘किसी की भाई किसी की जान’ 21 अप्रैल को बॉक्स ऑफिस पर रिलीज होने जा रही है। इस बीच 17 अप्रैल से टिकट की एडवांस बुकिंग शुरू हो गई है। सलमान खान ने देर रात सोशल मीडिया पर फिल्म की एडवांस बुकिंग ओपनिंग का ऐलान किया। बुकिंग की शुरुआत में ही फैंस के बीच भाईजान की इस फिल्म को लेकर भारी क्रेज देखने को मिल रहा है।
मेहनत नहीं करेंगे तो फैमिली फिल्म कैसे दिखाएंगे-सलमान
सलमान खान ने इंस्टाग्राम पर खास अंदाज में टिकट बुकिंग के आगाज का ऐलान किया है। लेटेस्ट फोटो शेयर करते हुए सलमान ने लिखा- ‘ काम करने से बेहतर कुछ भी नहीं है। तो चिल मत करो, काम करो। KKBKKJ को महज 4 दिन बाकी हैं। मेहनत नहीं करेंगे तो फैमिली फिल्म कैसे दिखाएंगे। एडवांस बुकिंग खुल गया है, खरीदकर बंद कर दो।’
फैंस ने सलमान की पोस्ट पर लुटाया प्यार 
बिग बॉस फेम अब्दू रोजिक ने कमेंट सेक्शन में लिखा- ‘मैं इस फिल्म के लिए भी पूरा थिएटर बुक कर रहा हूं! मेरे साथ कौन देखने आ रहा है ?’ अब्दु के अलावा एक फैन ने लिखा- ‘सलमान खान के फैंस फटाफट एडवांस टिकट बुक कर लो।’ दूसरे फैन ने लिखा- ‘भाई आप और आपके दमदार कैप्शन।’ तीसरे यूजर ने लिखा- सर फर्स्ट डे फर्स्ट शो देखेंगे।
गेयटी गैलेक्सी थिएटर में फिल्म ने की बंपर कमाई 
सलमान की फिल्म किसी का भाई किसी की जान को एडवांस बुकिंग के दौरान फैंस से अच्छा रिस्पॉन्स मिल रहा है। 17 अप्रैल को सिंगल स्क्रीन थिएटर गेयटी समेत मुंबई के चुनिंदा थिएटर्स में फिल्म की टिकट बुकिंग ओपन की गई थी, जहां वीकेंड शोज एक घंटे के अंदर ही फुल हो गए।
पिंकविला की रिपोर्ट्स के मुताबिक, फेमस सिंगल स्क्रीन थिएटर गेयटी गैलेक्सी में 24 घंटे के अंदर किसी का भाई किसी की जान के 1200 से ज्यादा टिकट बिक गए। इसके अलावा ओपनिंग वीकेंड के ज्यादातर शोज अभी से हाउसफुल हो चुके हैं। अब तक फिल्म के 50 हजार से ज्यादा टिकट बेचे जा चुके हैं। हालांकि, अभी तक इसे लेकर कोई आधिकारिक डेटा सामने नहीं आया है।